I Manowar i é na band muzegal Heavy Metal fondada a Auburn inte el stato de New York inte 'l 1980 da Joey deMaio un basista che el łaoréa fa tèchnego de i inpianti sonori de i Black Sabbath e da el chitarista Ross Friedman che el sonéa inte el grupo spała de i Black Sabbath. 'Pena partii i Manowar i ha tacà a far cover e cualche canthon soa de łuri, ma i se ha fat conoser suito par i só contherti co el vołume alt fora de maníere. L'idea de ła banda fin da súito l'é stata cueła de sonar el true metal , dur, sporch, selvàrego,e difati l'ano dopo de ła fondathion i mete fora el só primo demo, ciamà Demo 81. El demo el prezenta direto un de i cavałi de bataja de ła band Battle hymn, che el delinja súito bonora l'estro e ła moda soi de łuri a sonar, e che el ghe verðarà ła strada a tut l'epic metal che el venjarà pi ' vanti.